《送柳慎徽赴道州教授》
宋代·李新

何以送之山前月，千里随人光不灭。
何以赠之岭上云，出入无心疑似君，
何为自比阳城逐，边老日高快便腹。
次山曲爱道州民，昔日乱离今太平。
后来宾光无短瘠，帐里先生犹七尺。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。